|  |
| --- |
| **ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН, МЕСТО И РОК ИСПОРУКЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА** |

**Предмет набавке** - Набавка и превоз гасног уља екстра лако евро ЕЛ

**Количина**  - 8.000 литара (оквирно)

Количина горива наведена у уговору је оквирна, због чега Наручилац задржава право да у складу са потребама набави мању или већу количину, а до износа средстава предвиђених у финансијском плану наручиоца за наведену намену.

**Техничке карактеристике:** Карактеристике понуђеног горива морају одговарати карактеристикама дефинисаним Правилником о техничким и другим захтевима за течна горива нафтног порекла (“Службени гласник РС“, бр. 111/2015, 106/2016, 60/2017, 117/2017, 120/2017 - исправка, 50/2018, 101/2018, 93/2019, 91/2020 и 102/2020). Изабрани понуђач мора испоручивати добра са свом пратећом документацијом у складу са напред поменутим Правилником, на адресу школе у Зрењанину/Јанков Мосту, франко подземни резервоар, у складу са важећим прописима који дефинишу начин испоруке горива. Током истакања горива Изабрани понуђач мора да предузме све безбедносне мере, као и мере заштите животне средине дефинисане законским процедурама.

**Начин спровођења контроле и обезбеђивања гаранције квалитета:** Понуђач је дужан да гарантује квалитет испоручених добара у складу са важећим прописима и стандардима који се односе на испоруку предметних добара. Испоручена добра морају у погледу квалитета испуњавати стандарде у складу са Правилником о техничким и другим захтевима за течна горива нафтног порекла („Службени гласник РС“, бр. 111/2015, 106/2016, 60/2017, 117/2017, 120/2017 - исправка, 50/2018, 101/2018, 93/2019, 91/2020 и 102/2020).

Уз сваку испоруку гасног уља екстра лако ЕВРО ЕЛ изабрани понуђач прилаже Декларацију/Потврду о усаглашености, отпремницу и безбедоносни лист.

Наручилац и изабрани понуђач ће записнички констатовати преузимање/пријем добара.

Наручилац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања – пријема робе, а у случају скривених мана у року од 24 часа од сазнања за скривену ману.

**Рок испоруке:** Рок за извршење сваке појединачне испоруке износи до 5 дана рачунајући од дана пријема сваког конкретног захтева - поруџбине купца.

**Место испоруке:** Испорука се врши на адресу наручиоца у зависности од налога наручиоца, f-co подземни резервоар наручиоца, и то:

ОСНОВНА ШКОЛА „ЂУРА ЈАКШИЋ“ ЗРЕЊАНИН Издвојено одељење у Јанков Мосту, Земљорадничка број 6

Или

ОСНОВНА ШКОЛА „ЂУРА ЈАКШИЋ“ ЗРЕЊАНИН, Цара Душана 80а.

**Начин испоруке:** Понуђач мора испоручити добра са свом пратећом документацијом до складишта наручиоца (подземног резервоара). Отпрема и пријем врши се по важећем Правилнику о односима у поступцима испоруке природног гаса, утовара и истовара сирове нафте, деривата нафте и деривата природног гаса Продавца. Мерење нафтних деривата се врши уређајима који су одобрени и баждарени од стране Дирекције за мере и драгоцене метале Републике Србије, а на основу општих аката Продавца која регулишу отпрему, превоз и пријем течних горива.

**Начин и рок плаћања:** Плаћање за испоручена добра вршиће се у року од 45 дана по свакој појединачној испоруци добара, уплатом на текући рачун Добављача, у складу са чланом 4. Закона о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017 и 91/2019) и Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура („Службени гласник РС“, број 7/2018, 59/2018 и 8/2019), а по претходно извршеном квалитативно-квантитативном пријему добара и испостављању исправног рачуна са пратећом документацијом.

Понуђачу **није дозвољено** да тражи аванс**.**